Majamio Heat

Majamio „Heat“ – () krepšinio komanda iš Majamio, Floridos, JAV. Komanda žaidžia NBA Pietryčių divizione. Namų rungtynės žaidžiamos American Airlines Arenoje. Komanda priklauso Micky Arison, o vyriausiasis treneris Pat Riley yra Krepšinio šlovės muziejaus narys.

Heat buvo sukurta 1988 m. Tais metais į NBA buvo priimtos ir Naujojo Orleano „Hornets“, Minesotos „Timberwolves“, Orlando „Magic“ ekipos. Heat komanda per 21 sezoną 13 kartų pateko į atkrentamąsias varžybas, laimėjo 7 diviziono titulus ir tapo čempionais 2006 metų finale prieš Dalaso „Mavericks“ (bendru rezultatu 4–2).

Istorija 
1987 m. buvo nutarta išplėsti NBA keturiais klubais, priimant Šarlotės „Hornets“, Minesotos „Timberwolves“, Orlando „Magic“ ir Majamio „Heat“. Heat savo debiutinį sezoną lygoje pasirodė prastai, laimėjo tik 17 rungtynių ir patyrė 67 pralaimėjimus.

2007–2008: Praleistos atkrintamosios 
Po nesėkmingo 2006–2007 sezono, Heat su optimizmu žiūrėjo į naują sezoną.

2007 NBA Naujokų biržoje komanda turėjo 20-ą ir 39-ą šaukimus. 2007 m. birželio 28 dieną Miami Heat 20 šaukimu pakvietė į komandą Kolarado puolėją Jason Smith ir jį išmainė į nusipirktą Filadelfijos 76ers 21 šaukimą Daequan Cook iš Ohajo. 39 šaukimu pasirinktas centro pozicijoje žaidžiantis bosnis Stanko Barac, bet po to jis buvo iškeistas į Indianos „Pacers“ būsimo antrojo rato šaukimą.

Komanda neteko Jason Kapono – jis išvyko žaisti į Toronto „Raptors“ – ir James Posey, kuris pasirinko Bostono „Celtics“ klubą. Iš laisvųjų agentų Heat pasirinko įžaidėją Smush Parker, su kuriuo pasirašė 3 metų kontraktą, ir veteraną gynėją Penny Hardaway. Vėliau gruodį Hardaway buvo atleistas. 2007 ne sezono metu Miami Heat su Minesotos „Timberwolves“ atliko 5 žaidėjų mainus, taip susigražindami Ricky Davis ir Mark Blount. Heat paliko Antoine Walker, Wayne Simien, Michael Doleac.

2007–2008 m. sezoną ekipa baigė būdama 5-oje diviziono vietoje.

2008–2010: Atsistatymas (Wade ir Beasley era) 

2008 m. Heat turėjo antrąjį šaukimą NBA naujokų biržoje. Jie rinkosi tarp krašto puolėjo Michael Beasley, įžaidėjo Derrick Rose ir gynėjo O. J. Mayo. Iškart po biržos komandos treneris pasiūlė laukti bet kokio pasiūlymo dėl mainų. Visgi sulaukti ypatingų pasiūlymų nepavyko.

2008 m. birželio 26 d. Bulls pasirinko Rose kaip ir buvo tikėtasi, o Heat liko pasirinkti tik Beasley. Antrajame rate pasirinktas Darnell Jackson. Daugeliui netikėtai Heat sutiko iškeisti tris 2009 m. antrojo rato šaukimus į Minesotos „Timberwolves“ žaidėją Mario Chalmers, kuris buvo NCAA čempionų Kanzaso ekipos lyderis.

2009 m. vasario 13 d. Heat iškeitė Shawn Marion ir Marcus Banks į Toronto „Raptors“ centrą Jermaine O'Neal ir puolėją Jamario Moon. Balandžio mėnesį Miami Heat žaidė atritamosiose varžybose su Šarlotės „Bobcats“. Heat tapo pirmąja komanda nuo 1968-69 San Diego Rockets su 15 sezono pergalių patekusia į atkrentamąsias varžybas. Pirmame rate Heat nusileido Atlantos „Hawks“.

2009–2010 m. sezoną „Heat“ pradėjo nesusižaidusi ir pasiekė 35-34 balansą pirmose 69 rungtynėse. Sezoną baigė per 13 rungtynių pelniusi 12 pergalių ir užėmė 5 vietą Rytų divizione. Penkių rungtynių serijoje nusileido Bostono „Celtics“.

2010–dabar: Majamio trijulės era 

Majamio „Heat“ NBA 2010 laisvųjų agentų vasaros rinkoje disponavo maždaug 45 milijonais dolerių ir sugebėjo išlaikyti laisvąjį agentą Dwyane Wade bei į savo gretas prisivilioti NBA žvaigždes LeBron James ir Chris Bosh. Pasak Fox Sports Radio Stephen A. Smith, „Heat“ tapo „nepaprastai daug žadanti“ po nesėkmingos NBA naujokų biržos. Naujojo Džersio „Nets“, Niujorko „Knicks“,  Los Andželo „Clippers“, Čikagos „Bulls“, Klivlando „Cavaliers“, Dalaso „Mavericks“ ir Majamio „Heat“ norėjo pasirašyti sutartį su LeBron James. 2010 m. liepos 7 d. Dwyane Wade ir Chris Bosh sutiko su Miami Heat siūlomu kontraktu. Kitą dieną LeBron James paskelbė ilgai lauktą sprendimą per ESPN televiziją, jog taip pat prisijungia prie Heat klubo.

2010 m. liepos 8 d. buvo oficialiai pristatytos NBA super žvaigždės ir Pekino olimpinėse žaidynių aukso medalininkai LeBron James, Dwyane Wade ir Chris Bosh. Heat baigė kontraktų pasirašymą atiduodama ketverių metų naujokų biržos šaukimus „Cavaliers“ ir „Raptors“ komandoms. Dwyane Wade pratesė sutartį už 107.59 milijonus dolerių.

Pasirašydami ne maksimalias sutartis Wade, James ir Bosh leido Heat komandai tęsti komplektavimą ir pratęsti sutartį su Udonis Haslem ir Mike Miller 5 metams. Abiejų šių žaidėjų kontraktai sieks 45 milijonus dolerių. Kartu su Lebron James iš Cleveland komandos į Heat gretas atėjo Žydrūnas Ilgauskas – dvejų metų veterano kontrakto vertė 2.8 milijonai dolerių.

Pirmosios Heat rungtynės nebuvo lengvos. Per 14 rungtynių ekipa nugalėjo tik 8. Kaip ir buvo tikimasi, didžiausią indėlį į komandos pelnomus taškus įnešė trys žvaigždės – James su 23.5 taško per rungtynes, Wade – 21.4, Bosh – 17.4 (2010 m. lapkričio 23 d. duomenimis)

2012 m. antrą kartą tapo čempionais, NBA superfinale įveikę Vakarų konferencijos nugalėtoją Oklahoma Sičio „Thunder“ ekipą ir laimėję seriją 4-1.

Tą jie padarė ir 2013 m.

Sezonai

Žaidėjai 
Vienas žinomiausių lygos centro puolėjų Shaquille O'Neal buvo komandos sudėtyje nuo 2004 m. liepos 14 d. iki 2008 m. vasario 6 d., kol jis nebuvo iškeistas į Finikso „Suns“ žaidėjus Shawn Marion ir Marcus Banks.

Komandos sudėtis:

Šlovės muziejaus nariai 
 10 – Tim Hardaway, klube žaidęs 1996–2001 m.
 33 – Alonzo Mourning, 1995–2002, 2005–2008
 23 – Michael Jordan, Majamio klube nė karto nežaidęs žaidėjas, pagerbtas už nuopelnus krepšiniui.

Šaltiniai

Nuorodos 

 Oficiali Majamio „Heat“ svetainė

NBA klubai